Õiekas konnatatar

Õiekas konnatatar (Fallopia multiflora, tuntud ka kui Polygonum multiflorum Thunb.) on konnatatra perekonda kuuluv õistaimeliik. Konnatatar on mitmeaastane ronitaim, mille droogiks on juur. See taim on Hiina meditsiinis kasutatud kui maksa ja neerusid toetav ravimtaim. Aitab kahvatuse, pearingluse, unetuse, silmades virvenduse vastu, enneaegse juuste hallinemise või alaselja nõrkuse vastu. See taim rahustab närvisüsteemi ning võib aidata õppimisele kaasa.

Kirjeldus

3-4(-10) meetri kõrgusel mitmeaastasel ronitaimel on veidi puitunud ja tipust harunev õõnes vars. Õieka konnatatra juured on peened, pruunid või tumepruunid. Juurte otstes on mugulad, mis võivad kasvada kuni 2,7 kg raskuseks. Taimelehed on 3-5 cm laiad, 5-7 cm pikad, südaja aluse, terava tipu ja rootsuga. Võrse otsas või harul on õiepöörised. Taimel on kolmetahulised, pehmed, läikivad ja tiivulised viljad.

Taime kasvukohad

Konnatatar kasvab looduslikult Hiinas, kuid seda on hakatud kasvatama ka mujal. 1970. aastatel toodi taim Jaapanisse ja Taiwani, kus selle levik järjest laieneb. Taim on külmakindel.

Keemiline koostis

Õieka konnatatra juur sisaldab antrakinoone (krüsafanoole, krüsofaanhappeantrooni, emodiini, reiini, füstsiooni, digitoluteiini); 3,7% letsitiini; rapontiini, b-stiosterooli, katehiine, tsüanidiine, stilbeenglükosiidi, 2,3,4,5-tetrahüdroksüstilbeen-2-O-b-D-glükosiidi, 45% tärklist ja mineraalainetest kaltsiumi, tsinki, rauda, mangaani. Taime võrsed sisaldavad samuti eelnevalt nimetatud antrakinoone.

Ravimtaimena

Värskel ja töödeldud juurel on erinev keemiline koostis, erinev toime ja erinev kasutusala. Värsket juurt kasutatakse tavaliselt mürgistuste korral, lahtistina, rahiidi, paistete ja löövete vastu. Enamjaolt tarvitatakse taime juurt toorelt või hoidisena ja sellisel kujul ka turustatakse taime. Lisaks kasutatakse vahel vart ja lehti. Konserveerimimseks tuleb konnatatra juurelõigud ära segada sojakastmega ja keeta vees või veeauru abil, kuni keeduvedelik on ära auranud ja viilud on muutunud punaseks või pruuniks. Parima tulemuse saavutamiseks tuleks juurt keeta 32 tundi.
Taime seostatakse elujõu ning pikaaelisusega, sest sisaldab antikehadena käituvad valke ja glükoproteiine ehk lektiine. Need vähendavad vere rasvasisaldust, kaitstes nii südame-veresoonkonda. Ravimtaim võib alandada kolesterooli taset ning vähendada arterite lubjastumist. Samuti toetab konnatatar immuunsüsteemi ning punaliblede tootmist veres. Lisaks soovitatakse kasutada juurt haigusest taastumisel, kuid mitte siis, kui keha on põletikus ehk palavikus. 
Konserveeritud juur tõstab organismis superoksiidi dismutaasi (SOD) taset, suurendab biogeensete amiinide 5-hüdroksütrüptamiini, noradrenaliini, dopamiini ja valgu hulka, alandab MAO-B aktiivsust, vähendab rasvade rääsumist ja rasvade oksüdeerumisprodukti malonüüldialdehüüdi kuhjumist. Järelikult taim aitab organismil toksiinidega toime tulla ning on seega toonikuks nii maksale kui ka neerudele. Konntatar aeglustab vananemist, noorendab ja rahustab närve. Seda kasutatakse laialdaselt ka viljakuse stimuleerimiseks ja seksuaalsete funktsioonide taastamiseks. Uuringud näitavad, et see rohi aitab alandada ka kolesteroolitaset ning omab antibiootilist toimet tuberkuloosi, malaaria ja eesnäärmeprobleemide vastu. Õiekas konnatatar on antioksüdant ja immunostimulant, mistõttu kaitseb külmetuse eest.
Seda kasutatakse ka paljudes juuste- ja kehahooldustoodetes. Nahahooldusvahendites toimib allergiavastase ja toitva ainena. Juustevahendites muudab juukseid tumedamaks ja parandab juuste kasvu. Usutakse, et taastab täielikult hallinenud juuste esialgse tooni. 36 inimesega läbi viidud uuringu alusel on efektiivuse protsent 88.9%. Katsealustele anti neile taime tinktuuri. 24 said täielikult tagasi tumedad juuksed ja 8 parandasid osaliselt juuksevärvi.﻿

Hoiatus

Hoiatuseks tuleb mainida, et taimel võib esineda kõrvalmõjusid. Ohtude kohta ei leidu palju infot, kuid raseduse ajal on soovitatav kasutamist vältida. Õiekas konnatatar võib põhjustada unetust, õudusunenägusid, stressi, rahutust, ärrituvust, närvilise südame sündroomi, valusid, higistamist, nahalöövet, kõhulahtisust. Ka värsketel juurtel on lahtistav toime.